text: Lars Løkke: Jeg har tillid til min dygtige minister
  24 februar 2016 kl. 13.07
  Statsminister Lars Løkke Rasmussen udtrykte onsdag eftermiddag tillid til sin miljø- og fødevareminister Eva Kjer Hansen.
  På et pressemøde i Statsministeriet gjorde han det klart, at han ikke umiddelbart vil skille sig af med sin miljø- og fødevareminister.
  - Hende nærer jeg sådan set tillid til.  Hende anser jeg som en dygtig og hårdtarbejdende minister, sagde han.
  Statsministeren rakte på pressemødet hånden frem til de konservative og inviterede dem og de andre borgerlige partier til forhandlingsmøde kl. 16.00 onsdag for at genskabe tilliden, som han sagde på pressemødet.
  - Jeg vil undersøge, om der er basis for fortsat borgerligt samarbejde. Jeg vil appellere til de borgerlige partier om at tage imod invitation, så vi kan klinke skårene, sagde han.
  